kardosdrur/scandi-wiki huggingface dataset:
Rudolf Brandt

Rudolf Brandt (født 2. juni 1909 i Frankfurt an der Oder, død 2. juni 1948) var en tysk SS-officer (SS-Standartenführer) og embedsmand.

Brandt, var fra 1938 Heinrich Himmlers personlige assistent samt administrerede de medicinske eksperimenter, som blev udført på fanger i Nazitysklands koncentrationslejre.

Brandt blev stillet for en dommer ved en af Nürnbergprocesserne (1946 – 1947) og dømt til døden for forbrydelser mod menneskeheden. Han blev henrettet ved hængning i Landsberg-fængslet i Landsberg am Lech den 2. juni 1948.

Referencer

Eksterne henvisninger 

SS-officerer
Krigsforbrydere
Personer henrettet ved hængning
Personer dømt for forbrydelser mod menneskeheden ved Nürnbergprocessen
Dømte ved Nürnbergprocessen
Nazister dømt for krigsforbrydelser
Charles 3. af Monaco

Charles 3. (eller Karl 3.) (8. december 1818 – 10. september 1889) var fyrste af Fyrstendømmet Monaco fra 1856 til 1889.

Charles var den niende fyrste af Monaco og den niende hertug af Valentinois. Han var grundlægger af kasinoet i Monte Carlo. 

Fyrster af Monaco
Personer fra Paris
Hertuger af Valentinois
Marjane Satrapi

Marjane Satrapi (Persisk: مرجان ساتراپی) (født 22. november 1969 i Rasht i Iran) er en tegneseriekunstner, skuespiller og filminstruktør, som er født og opvokset i Iran. Uddannet fra Kunstakademiet i Teheran, Iran, og har desuden gået på kunstskole i Strassburg, Frankrig.

I dag bor hun i Paris.

Opvækst 
Marjane Satrapi er enebarn af veluddannede, velstillede og politisk engagerede forældre, som var i opposition til shahens styre, og sidenhen modstander af ayatollah Khomeini.

Værker 
I sine tegneserieromaner beskriver hun sin opvækst i Iran i tiden efter den iranske revolution. 

En tegnefilm baseret på hendes tegneserieroman Persepolis vakte i 2007 opsigt ved filmfestivalen i Cannes, da de iranske myndigheder i stærke vendinger kritiserede filmen.

Bibliografi 
 Persepolis – Min iranske barndom.  2005.   (Persepolis 1 og Persepolis 2. 2000 og 2001)
 Persepolis – Teheran tur-retur.  2005.   (Persepolis 3 og Persepolis 4. 2002 og 2003).
 Broderier. 2006. (Broderies. 2003).
 Kylling med blommer : en iransk fortælling. Carlsen, 2006. (Poulet aux prunes. 2004). Tegneserie.
 Le monstres n’aiment pas la lune. 2001.
 Ajdar.  2002
 Le soupir.  2004
 Da dragen Ajdar rystede jordens indre. 2007

Filmografi

Som instruktør 
 2007: Persepolis
 2011: Poulet aux prunes

Som skuespiller 
 2009 : Les Beaux Gosses, af Riad Sattouf.

Eksterne henvisninger 

 
 

Tegneserietegnere fra Frankrig
Personer fra Iran
Filminstruktører fra Frankrig
Skuespillere fra Frankrig
Florestan 1. af Monaco

Florestan 1. (10. oktober 1785 i Paris – 20. juni 1856) var fyrste af Monaco fra 1841 til 1856.

Han var den anden søn af fyrst Honoré IV og Louise d'Aumont Mazarin og efterfulgte sin ældre bror, Honoré V, på tronen.

Fyrster af Monaco
Personer fra Paris
Hertuger af Valentinois
Bryan Cranston

Bryan Lee Cranston (født 7. marts 1956) er en amerikansk skuespiller, stemmeskuespiller, manuskriptforfatter og filminstruktør. Han er bedst kendt for rollerne som Walter White i AMC-drama tv-serien Breaking Bad, for hvilken han har vundet to Emmy Awards, og Hal i FOX's sitcom Malcolm in the Middle. Andre betydningsfulde roller er Dr. Tim Whatley i Seinfeld, Doug Heffernans nabo i Kongen af Queens, astronaut Buzz Aldrin i From the Earth to the Moon, Ted Mosbys chef i How I Met Your Mother, samt andre roller i talrige film og tv-serier.

Eksterne henvisninger 

 Officiel hjemmeside
 
 Q&A – Bryan Cranston (Walter White) på AMCtv.com 

Skuespillere fra Californien
Filmskuespillere fra USA
Tv-skuespillere fra USA
Stemmeskuespillere fra USA
Filminstruktører fra USA
Emmy-vindere
Amerikanere i 1900-tallet
Amerikanere i 2000-tallet
Oscar-nominerede skuespillere
Yazid 2.

Yazid bin Abd al-Malik eller Yazid 2. (687 – 724) (arabisk:يزيد بن عبد الملك) var kalif af Umayyade-kalifatet fra 720 indtil sin død i 724.

Kilder 
 Muhammad ibn Jarir al-Tabari, History v. 24 "The Empire in Transition", transl. David Stephan Powers, Suny, Albany, 1989.
 Theophanes the Confessor, The Chronicle of Theophanes, transl. Harry Turtledove, University of Pennsylvania Press, Philadelphia, 1982

Umayyade-kalifatet
Kaliffer
Umar ibn Abd al-Aziz

Umar ibn Abd al-Aziz (født ca. 682, død februar 720)  (arabisk:عمر بن عبد العزيز) var kalif af Umayyade-kalifatet fra 717 indtil 720.

Bibliografi 
Muhammad ibn Jarir al-Tabari. The Empire in Transition, v. 24. transl. David Stephan Powers, SUNY, Albany, 1989.

Referencer 

Umayyade-kalifatet
Kaliffer
Holger Bisgaard

Holger Bisgaard kan henvise til flere personer:

 Holger Bisgaard (økonom) (1864-1948) – en dansk nationaløkonom og sparekasseinspektør (fulde navn: Holger Ludvig Bisgaard)
 Holger Bisgaard (læge) (1880-1943) – en dansk læge (fulde navn: Holger Ove Bisgaard)
 Holger Bisgaard (byplanlægger) (født 1952) – en dansk byplanlægger og tidligere planchef i Københavns Kommune
Yazid 3.

Yazid ibn al-Walid ibn 'Abd al-Malik eller Yazid III (født 701, død 744) (arabisk:  يزيد ابن الوليد ابن عبد الملك) var kalif af Umayyade-kalifatet.

Bibliografi 

 Muhammad ibn Jarir al-Tabari History, v. 26 "The Waning of the Umayyad Caliphate," transl. Carole Hillenbrand, SUNY, Albany, 1989
 Sir John Glubb, The Empire of the Arabs, Hodder and Stoughton, London, 1963

Umayyade-kalifatet
Kaliffer
UEFA Cup 1973-74

UEFA Cup 1973-74 var den tredje udgave af denne turnering. Finalerne blev samlet vundet af Feyenoord over Tottenham Hotspurs, der dog fik flest point undervejs.

Dansk fodbold havde 2 klubber med. Næstved IF blev i første runde slået ud af Fortuna Düsseldorf, men fik dog uafgjort hjemme. B.1903 slog i første runde AIK Stockholm, for dernæst at tabe til Dynamo Kijev.

I denne tabel er udebaneresultaterne markeret med kursiv.

1973-74
Fodbold i 1973
Fodbold i 1974
Fatimide-kalifatet

Fatimide-kalifatet eller al-Fātimiyyūn (arabisk: الفاطميون) var et shiittisk kalifat, der eksisterede fra 909 til 1171

Referencer 
 Halm, Heinz.  Empire of the Mahdi.  Michael Bonner trans.
 Halm, Heinz.  Die Kalifen von Kairo.
 Walker, Paul.  Exploring an Islamic Empire: Fatimid History and Its Sources.

Eksterne henvisninger 
 Fatimids entry in the Encyclopaedia of the Orient. 
 Institute of Ismaili Studies London. 

Etableret i 909
Ophørt i 1171
Tidligere riger, stater, protektorater, kolonier og lande
Kalifater
Frihedsmindesmærket

Frihedsmindesmærket (tysk: Freiheitsmahnmal) var et mindesmærke til ofrene for Berlinmuren, der stod nær Checkpoint Charlie Museum i Berlin. Det åbnede 31. oktober 2004, og blev hyldet af både ofrene for DDR-styret og fortalere for menneskerettigheder. Mindesmærket viste sig at være ekstremt populært blandt besøgende til byen, og tiltrak tusindvis af besøgende om ugen.

Mindesmærket blev, meget kontroversielt, revet ned af Berlins venstreorienterede bystyre (SPD, Die Linkspartei.PDS) 5. juli 2005, hvilket skabte internationale protester. Checkpoint Charlie Museum og dets direktør Alexandra Hildebrandt arbejder i øjeblikket på at genopbygge mindesmærket.

Fodnoter

Eksterne henvisninger 

 Checkpoint Charlie Museum 

Monumenter i Tyskland
Bygninger, konstruktioner og anlæg i Berlin
Berlins historie
Eugen Olsen

Eugen Bjerresø Olsen (15. oktober 1899 i Malmø – 20. maj 1972) var en dansk overretssagfører og generalkonsul, søn af generaldirektør Ole Olsen og hustru Anna Ludovika f. Henriksen og far til ceremonimester Christian Eugen-Olsen.

Han blev født, mens faderen var direktør for Malmø Tivoli, men voksede op på landstedet Heslehøj i Hellerup. Han blev student fra Gammel Hellerup Gymnasium 1918, cand.jur. fra Københavns Universitet 1923 og landsretssagfører 1930. Faderen udstykkede og solgte landstedet 1931, men Eugen Olsen flyttede pudsigt nok ind i en villa på den vej, som faderen havde anlagt – Ole Olsens Allé.

Han blev gift 7. februar 1925 med Ida Marie Knipschildt, datter af godsinspektør Henrik Knipschildt (død 1945) og hustru Inger f. von Ditten-Krøldrup (død 1942).

Olsen var medlem af Gentofte Kommunalbestyrelse fra 1950, formand i bestyrelsen for Hellerup Idrætsklub 1926-28 og fra 1943 og for Studenter-Sangforeningen 1934-39 og 1948-51, medlem af bestyrelsen for Dansk Lawn Tennis Forbund 1925-28, generalkonsul for Luxembourg fra 1947, præsident for Foreningen af fremmede Magters Konsuler i Danmark 1950, formand i bestyrelsen for Det kongelige københavnske Skydeselskab og danske Broderskab 1952, medlem af bestyrelsen for Københavns og Omegns Sygehjem 1951, formand i bestyrelsen for A/S J. Moresco's Funktionærers Pensionskasse, for A/S Barnekowhus, for A/S Paladshotellet og for A/S Frascati, medlem af bestyrelsen for A/S J. Moresco, for A/S J. Morescos Holdingselskab, for A/S Vaarst Savværk og Trævarefabrik, for A/S Badeanstalten København, for A/S Søren Tonsgaards Eftf., for A/S Strandvejsgasværket m.fl. Han var Ridder af Dannebrog og Dannebrogsmand.

Kilder 
 Kraks Blå Bog 1957 

Riddere af Dannebrog
Advokater fra Danmark
Personer fra Hellerup
Medlemmer af Gentofte Kommunalbestyrelse
Danskere i 1900-tallet
Danskere født i Sverige
Foreningsformænd fra Danmark
Personer i Kraks Blå Bog (afdøde)
Studenter fra Gammel Hellerup Gymnasium
Islands regioner

Islands regioner anvendes hovedsageligt af statistiske årsager. Selv landets postnumre følger regionerne med enkelte undtagelser. Før 2003 anvendtes regionerne også som valgkredse.

Regionfakta (2010)

Tidligere inddeling 

Tidligere deltes landet i fire dele (Fjerdinger). Disse var 

 Vestfirðingafjórðungur (Vestfjord fjerding), omfattede Vestfjordene og meget af den vestlige region
 Norðlendingafjórðungur (Nordre fjerding), svarer til nutidens nordøstlige og nordvestlige regioner
 Austfirðingafjórðungur (Østfjord fjerding), som stort set svarer til nutidens østlige region
 Sunnlendingafjórðungur (Syd fjerding), bestod af den sydvestlige del af landet, herunder sydvestre halvø og storbyområdet
Martin Coops

Martin Coops (født 23. august 1983) er direktør for performancevirksomheden Team JiYo. Coops er desuden professionel parkourudøver, stuntman og reklamemodel og har medvirket i adskillige reklamer, tv-programmer, musikvideoer etc.

Martin Coops startede Team JiYo tilbage i 2002, som sidenhen er blevet kåret flere gange for at være Danmarks bedste performance- og showvirksomhed. Han er pioneer indenfor bevægelseskunsten parkour & freerunning, som han har startet i Danmark sammen med sin kompagnon Ilir Hasani. 

Efter at have performet størstedelen af sit liv, vandt han i 2006 talentprogrammet Scenen er din i underholdningskategorien med Team JiYo.
Sammen med sine kompagnoner Ilir Hasani og Rinaldo Madiotto har han designet verdens største Parkour Park "JiYo Parken" (budget ca. 2,5 mio.) som er beliggende i Ørestad, København. 

Sidenhen har han designet flere bevægelsesparker i Skandinavien og har samarbejdet med flere fremtrædende arkitekter, bl.a. Bjarke Ingels, som ejer BIG Architects. I 2010 var han i Kina i forbindelse med åbningen af den danske pavillon Welfairytales, for at holde foredrag om parkour, arkitektur og byudvikling.

Martin Coops har medvirket i flere teatersammenhænge, bl.a. på Det Kongelige Teater, Betty Nansen Teatret m.fl.
Martins modelkarriere har budt på flere reklameoptrædender for bl.a. Coca Cola, Select, Diesel, Sportmaster, DND, Føtex, hummel, Reebok, CULT m.fl.

I 2009 medvirkede han i programmet Høvdingebold 2009 og nåede ubesejret med sit hold (Parkourholdet) til finalen.
 
Sangerinden Celina Ree lavede den første musikvideo "Kortslutning" med parkour, hvor Martin Coops har hovedrollen. Siden har han bl.a. medvirket i filmen My Playground (2010) af filminstruktør Kaspar Astrup Schröder, hvor bl.a. Bjarke Ingels, Klaus Bondam og Pia Allerslev medvirker.

Eksterne henvisninger 
 Martin Coops' officielle hjemmeside

Sportsfolk fra Danmark
Park Bio

Park Bio, oprindeligt Park Teatret, er en biograf på Østerbrogade 79 i København. Biografen, som er en viderførelse af Danmarks ældste, blev indviet 31. oktober 1926 og har en af de største sale med plads til 238 gæster. Biografen viser også tyrkiske film.

Benjamin Christensen havde allerede i 1922 sammen med Københavns Idrætspark fået bevilling til at drive biograf på Østerbro. Det blev til Park Teatret. 

Bygningen indgår i den nyklassicistiske randbebyggelse omkring Østerbro Stadion og er ligesom Øbro Hallen tegnet af Arthur Wittmaack og Vilhelm Hvalsøe.

Biografen lukkede en kort periode i 1936 for at installere et mere moderne toneanlæg. Første film, der debuterede med det nye anlæg, var En kvinde i nettet. Samme år, i anledning af biografens 10 års fødselsdag, holdt borgmester Peder Nielsen Hedebol en festtale til publikummet. Men året efter, i 1937 kl. 2 om natten 30. december, udbrød der en kraftig brand på grund af et efterladt cigaretskod i en loge. Kun billedhuggeren Axel Poulsens relieffer i forhallen var uskadt. Branden afstedkom et tidligt eksempel på rygeforbud. Park Teatret blev dog genopbygget i samme skikkelse af de samme arkitekter.

Park Teatret var den første biograf i Danmark hvor man kunne høre MGM's lydsystem Perspecta Stereofonisk Lyd. Det var med filmen Forrådt i slutningen af 1954 på de nye Bauer B12 maskiner.

I december 1970 blev Park Teatret moderniseret for 200.000 kr., men lukkede i midten af 1970'erne. Den oprindelige vestibule – hvor Poulsens relieffer stadig hænger – og biograflokale blev først en Irma-forretning, for dernæst at blive en Fakta i 1993 og senere en Nettobutik. Den nye og nuværende biograf, Park Bio, åbnede senere på Park Teatrets tidligere balkon.

Kilder 
 Park Teatret på Biografmuseet 

Østerbro
Biografer i København
Etableret i 1926
Harry Melling

Harry Edward Melling (født 13. marts 1989 i London, England) er en engelsk skuespiller. Han har haft rollen som «Dudley Dursley» i Harry Potter-filmene.

Tidlige liv 
Melling gik på Hendon School og derefter på Mill Hill School. Han var medlem af National Youth Theatre. Han er uddannet på London Academy of Music and Dramatic Art og medvirkede i produktioner som The Provokeret Wife , Kong John, Antigone, Plenty and Sisterhood.

Filmografi

Film

TV

Eksterne henvisninger 

 

Skuespillere fra England
Harry Potter-skuespillere
Christian Olrik (arkitekt)

Jørgen Christian Fenger Olrik (19. december 1881 i Ølgod – 25. maj 1944 i Frederiksværk) var en dansk arkitekt, der især har skabt en række militærbygninger og fabriksanlæg i nyklassicisme og funktionalisme.

Olrik var søn af sognepræst Jørgen Christian Fenger Olrik og Claudine Michaeline Sørensen, blev
murersvend og dimitteredes fra Teknisk Skole 1904. Han gik på Kunstakademiets Arkitektskole 1909-12 og blev optaget i Akademisk Arkitektforening 1920. Undervejs i uddannelsen var han ansat hos sin slægtning, stadsarkitekt Ludvig Fenger, Nicolai Hansen, Rasmus Jensen og P.V. Jensen Klint. I 1907 kom han til Søværnets Bygningsvæsen, hvortil han skulle få varig tilknytning. 1921 blev han bygningsinspektør og 1923-1936 var han chefarkitekt for denne institution og var således ansvarlig for nybygninger på bl.a. Holmen i København; ikke mindst den kendte vandflyverhangar opført i beton 1921 sammen med ingeniørerne fra Kampsax. 1916 udstillede han på Charlottenborg Forårsudstilling.

Samtidig havde havn egen tegnestue fra 1909, var kirkeværge for Helligåndskirken 1929-34 og medlem af provstiudvalget for København 1930-44. Olrik var Ridder af Dannebrog. Han er begravet på Vestre Kirkegård.

Værker 

 Landsted for direktør H. Siegumfeldt, fra 1949-2010 Gentofte Politigård, Kildegårdsvej 71, Gentofte (1916-17, drivhuse og domestikbygninger revet ned 1950)
 2 gravmæler, Frederiksberg Ældre Kirkegård (1916, sammen med billedhugger Povl Olrik)
 Støberibygning, Rødbyhavn Stål- og Jernindustri, Rødbyhavn (1919)
 Administrationsbygning, Nakskov Skibsværft, Nakskov (1920)
 Vandflyverhangar, Hangar H53 med tilhørende fritstående skorsten, Refshalevej 100, Margretheholm (1921 sammen med Kampmann, Kierulff & Saxild, udvidet med to lave sidefløje 1941-42 af Jens Klok, fredet 1999, ombygget 2001 af Dorte Mandrup for Cell Network A/S)
 Administrationsbygning, Oliekompagniet, Strandvejen, Fredericia (1922)
 Beboelsesejendommen Søndre Strandborg, Venusvej (1923)
 Den Danske Frimurerordens logebygning på Bornholm, Rønne (1922)
 Villa, Kronprinsensvej 45, Frederiksberg (1925)
 Restaurering og udvidelse af Døtreskolen, Dronningensgade 67, Christianshavn (1926)
 Villa, Stubbedamsvej 22, Helsingør (1928)
 Akkumulatorfabrik, Lyacavej, Kongens Lyngby (1933-36, nedrevet 1990)
 Om- og udbygning af P. Wulffs Cigarfabrik, kontorer i Polensgade, Nordre Fasanvej 111-115 og Toldbodvej (1938)
 Eget sommerhus, Svalebo, Liseleje
 Sommerhuse, om- og tilbygninger til kontor- og fabriksbygninger

Kilder 
 NN, "Christian Olrik, i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Lilli Lehmann, "Christian Olrik", i: Sys Hartmann (red.), Weilbachs Kunstnerleksikon, København: Rosinante 1994-2000.
 Kraks Blaa Bog 1929

Eksterne henvisninger 
 

Christian
Arkitekter fra Danmark
Danskere i 1900-tallet
Embedsmænd fra Danmark
Riddere af Dannebrog
Nyklassicistiske arkitekter
Modernistiske arkitekter
Frimurere fra Danmark
Personer i Kraks Blå Bog (afdøde)
Personer fra Ølgod
Christian Olrik

Christian Olrik er navnet på flere personer:

 Christian Olrik (direktør) (1815-1870) – dansk direktør i Den Kongelige Grønlandske Handel (fulde navn: Christian Søren Marcus Olrik)
 Christian Olrik (læge) (1852-1930) – dansk amtslæge
 Christian Olrik (jurist) (1877-1942) – dansk jurist, underdirektør og overretssagfører
 Christian Olrik (arkitekt) (1881-1944) – dansk arkitekt
Theodor von Bischoff

Theodor Ludwig Wilhelm von Bischoff (født 28. oktober 1807, død 5. december 1882), var en tysk anatom, embryolog og fysiolog.

von Bischoff blev i 1836 professor i Heidelberg, i 1844 i Giessen, hvor han grundlagde et fysiologisk institut og et anatomisk teater, samt 1855-1878 i München.

Han udgav Entwicklungsgeschichet der Säugetier und des Menschen (1842), Entwicklungsgeschichte des Kanincheneies (1842), Entwicklungsgeschichte des Hundeeies (1845), Entwicklungsgeschichte der Meerschweinchens (1852), Entwicklungsgeschichte des Rehes (1854), Die Gesetze der Ernährung des Fleischfressers (sammen med Carl von Voit 1860), samt Die Grosshirnwindungen bei den Menschen (1868).

Eksterne henvisninger 

 

Anatomer fra Tyskland
Fysiologer fra Tyskland
Ansatte ved Heidelbergs Universitet
Ansatte ved Giessens Universitet
Ansatte ved Münchens Universitet
Faglitterære forfattere fra Tyskland
Tyskere i 1800-tallet
Spore Creature Keeper

Spore Creature Keeper var et planlagt computerspil-spin-off til spillet Spore. Det er udviklet af Maxis og vil blive lanceret af Electronic Arts – de samme selskaber, som har udviklet og lanceret det oprindelige spil i Spore-serien.

Spillet er udviklet for yngre brugere og dets gameplay er i høj grad baseret på The Sims. Det vil blive frigivet i slutningen af 2010 til Windows Vista, Windows 7 og Mac OS X. Det vil også være det første spil Electronic Arts udgiver, som ikke er kompatibelt med Windows XP.

Spillets udgivelse blev aflyst.

Referencer 

Electronic Arts-spil
Jørgen Bispelund Knudsen

Jørgen Bispelund Knudsen (født 1937) er en dansk billedkunstner. 

Har udstillet på Kunstnerforbundet i Oslo, 1971;
Galleri Alliance, 1971;
Galleri Passepartourt i perioden 1973-1985;

Er repræsenteret på Rigsgalleriet i Oslo, siden 1971;
Københavns Kommunes Kulturfond, siden 1971;
Kobberstikssamlingen, Statens Museum for Kunst, siden 1974;
Lyngby, Gladsaxe og Gentofte Kunstbiblioteker;
Frederiksborg Slots Nationalhistoriske Museum, siden 2010;

Udstillinger blandt andet: 
Kulturwoche, Cuxhaven, 1972 og 1978;
Nikolaj Kirke, 1974;
Kunstgruppen "Gyrr", Den frie udstilling, 1975;
Ung i Danmark 1976 (Sødertalje Konsthall – Västerås Kunstmuseum – Gävle Museum – Norrkôping Museum);
Hjørring Kunstmuseum, 1980;
Galerie Passepartout i Bologna, Italien 1983;
Helligåndshuset i København sammen med Salt-gruppen, 1988-1990;

Publikationer 
 Assistents Kirkegaard, Borgens Forlag, 1986 (60 Tuchtegninger);
 Illustrationer til Klaus Høecks digtsamling, Eventyr, 1992 (100 Tuchtegninger fra de danske skove);

Ekstern henvisning 
 

Kunstnere fra Danmark
Jinan

Jinan (kinesisk skrift: 濟南, pinyin: Jǐnán, også kendt under stavemåden Tsinan) er en kinesisk storby ved floden Huang He. Den er en subprovinsiel by, og hovedstad i provinsen Shandong i det østlige Kina . Den har et areal på 8,177 km2, og en befolkning på 	6.036.500 mennesker 
med et tæthed på 	738,2 indb./km2 (2009). 

Arkæologiske fund viser at byens historie går tilbage til første del af Shang-dynastiet.

Kulturminder 
En del af den store Qi-muren står tilbage i bevaringsværdig tilstand, og er opført på Folkerepublikken Kinas liste over kulturminder. Det gør ligeledes den gamle buddhistiske Simenpagoden, det buddhistiske Lingyantemplet og Slægten Guos grave og offerskrin af sten på Xiaotangshan-højden.

Bynavnet 
Navnet går tilbage til før Han-dynastiets tid. Under de stridende staters tid residerede kongerne af Wei, blandt dem Cao Cao, her. 

Jinan betyder «byen syd for floden Ji». Ji (济 eller 済) var flodnavnet, og Nan (南) betyder syd. Floden Ji var en af det klassiske Kinas fire største floder (de andre er den Gule Flod (Huang He), Yangzi og Huai). Ji eksisterer ikke længere, eftersom den Gule Flod efter sin sidste kursændring har overtaget dens løb fra Henan og ud til havet. Selv om navnet Ji dermed viser til situationen før 1855, bevares flodnavnet i stednavne som Jinan, Jiyang og Jiyuan.

Administrative enheder 

Jinan består af seks bydistrikter, tre amter og et byamt:
 Bydistriktet Shizhong (市中区), 280 km², 540.000 innb.;
 Bydistriktet Lixia (历下区), 101 km², 580.000 innb.;
 Bydistriktet Huaiyin (槐荫区), 151 km², 350.000 innb.;
 Bydistriktet Tianqiao (天桥区), 249 km², 490.000 innb.;
 Bydistriktet Licheng (历城区), 1.298 km², 860.000 innb.;
 Bydistriktet Changqing (长清区), 1.178 km², 530.000 innb.;
 Amtet Pingyin (平阴县), 827 km², 360.000 innb.;
 Amtet Jiyang (济阳县), 1.075 km², 530.000 innb.;
 Amtet Shanghe (商河县), 1.163 km², 590.000 innb.;
 Byamtet Zhangqiu (章丘市), 1.855 km², 990.000 innb.

Trafik

Jernbaner 
Byen Jinan er stoppested på jernbanelinen Jinghubanen som løber fra Beijing til Shanghai via blandt andet Tianjin, Xuzhou, Nanjing og Suzhou.

Qingdao-Taiyuan højhastighedstog standser her på sin vej fra Qingdao til Taiyuan.

Veje 
Kinas rigsvej 104 løber gennem området. Den begynder i Beijing, løber mod syd via Dezhou til Jinan, Xuzhou, Nanjing, Hangzhou, Wenzhou og ender i Fuzhou.

Kinas rigsvej 220 løber gennem området. Den går fra Binzhou i Shandong til Zhengzhou i Henan.

Kinas rigsvej 308 løber gennem området. Den begynder i Qingdao i Shandong og fører via Jinan til Shijiazhuang i Hebei.

Myndigheder
Den lokale leder i Kinas kommunistiske parti er Sun Licheng. Borgmester er Sun Shutao, pr. 2021.

Venskabsbyer 
 Wakayama, Japan (14. januar 1983)
 Coventry, Storbritannien (3. oktober 1983)
 Yamaguchi, Japan (20. september 1985)
 Sacramento, Californien, USA (29. maj 1985)
 Regina, Canada (10. august 1987)
 Port Moresby, Papua Ny Guinea (28. september 1988)
 Suwon, Sydkorea (27. oktober 1993)
 Nizhny Novgorod, Rusland (25. september 1994)
 Vanda, Finland (27. august 2001)
 Joondalup, Australien (4. september 2004)
 Augsburg, Tyskland (10. oktober 2004)

Eksterne henvisninger 

Shandong